b'\n_START_ARTICLE_\nJ\xc4\x81nis Neimanis\n_START_PARAGRAPH_\nJ\xc4\x81nis Neimanis (18. m\xc3\xa4rts 1852 Piltene, L\xc3\xa4ti \xe2\x80\x93 1904) oli L\xc3\xa4ti ja Eesti loomaarstiteadlane.\n_START_SECTION_\nElulugu\n_START_PARAGRAPH_\nJ\xc4\x81nis Neimanis on bioloogi poeg._NEWLINE_1873\xe2\x80\x9377 \xc3\xb5ppis Neimanis Tartu Veterinaarinstituudis. 1879. aastal kaitses ta samas veterinaariamagistri kraadi v\xc3\xa4itekirjaga "Experimentelle Untersuchungen \xc3\xbcber die Wirkung der Bors\xc3\xa4ure" (Dorpat, 1879). 1882 ja 1887\xe2\x80\x9388 t\xc3\xa4iendas ta end Louis Pasteuri, Rudolf Kochi jt juures._NEWLINE_Neimanis oli 1880\xe2\x80\x9385 Bulgaarias s\xc3\xb5jav\xc3\xa4e peaveterinaararst ning tsiviilametkonnas veterinaariaosakonna juhataja, hiljem taas s\xc3\xb5jav\xc3\xa4e veterinaararst.\n_START_SECTION_\nTeadust\xc3\xb6\xc3\xb6\n_START_PARAGRAPH_\nJ\xc4\x81nis Neimanis uuris TVI-s (professor E. Zemmersi juhendamisel) esimesena Eestis boorhappe kasutatavust desinfitseeriva vahendina veterinaarpraktikas. Ta avaldas t\xc3\xb6id boorhappest ja kasuistlikke artikleid. Neimanis valiti Lyoni Veterinaarmeditsiini \xc3\x9chingu ja Pariisi Veterinaarmeditsiini Kesk\xc3\xbchingu liikmeks.'